«Հակառակորդ կողմը փորձում է պատասխան տալ, որ եթե հայկական կողմը «Շանթ» զորավարժություն է անցկացնում, իրենք էլ իրենց մոտ կարող են զորավարժություններ անցկացնել։ Բայց ի տարբերություն հայկական կողմի՝ Ադրբեջանի պահվածքը չափազանց ագրեսիվ է։ Այն, ինչ անում է Ադրբեջանը, ոչ այլ ինչ է, քան ագրեսիա։ Ինչպես հայտնի է, նրանց զորավարժությունների պայմանական նպատակը Արցախի գրավումն է, Արցախի Հանրապետության ոչնչացումը։